ອັດງານພົບປະມິດຕະພາບຊາວໜຸ່ມຫວຽດນາມ-ລາວປີ2016
(ພາບປະກອບ)
ພາຍຫຼັງເຄື່ອນໄຫວຢ່າງຟົດຟຶ້ນມາເປັນເວລາ 6 ວັນ ດ້ວຍບັນດາເນື້ອໃນທີ່ມີຄວາມໝາຍ, ແທດຈິງ, ຕອນຄ່ຳວັນທີ 10/07, ຢູ່ແຂວງ ສາລາວັນ ຂອງລາວ, ໄດ້ດຳເນີນພິທີອັດງານພົບປະມິດຕະພາບຊາວໜຸ່ມຫວຽດນາມ - ລາວ ປີ 2016. ງານພົບປະໄດ້ມີການເຄື່ອນໄຫວຕ່າງໆຢູ່ 3 ແຂວງຄື: ສະຫວັນນະເຂດ, ຈຳປາສັກ ແລະ ສາລາວັນ. ບັນດາການເຄື່ອນໄຫວຂອງລາຍການພົບປະ ໄດ້ປະກອບສ່ວນເພີ່ມທະວີ, ປັບປຸງນ້ຳໃຈມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ 2 ປະເທດ. ພ້ອມກັນນັ້ນ, ງານພົບປະມິດຕະພາບຊາວໜຸ່ມຫວຽດນາມ - ລາວ ຄັ້ງນີ້ ຍັງປະກອບສ່ວນສຳຄັນເຂົ້າໃນການຂົນຂວາຍນ້ຳໃຈປະຕິວັດຢ່າງຟົດຟື້ນຂອງຖັນແຖວຊາວໜຸ່ມເຍົາວະຊົນຂອງ 2 ປະເທດ; ແມ່ນການຢັ້ງຢືນຄາດໝາຍຂອງຄະນະຊາວໜຸ່ມ 2 ປະເທດໃນການປົກປັກຮັກສາ, ເສີມຂະຫຍາຍສາຍພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານໃຫ້ນັບມື້ນັບໄດ້ຮັບການເປີດກວ້າງ ແລະ ເຂົ້າສູ່ລວງເລິກ.
(ແຫຼ່ງຄັດຈາກ VOV)